“สมคิด” สั่ง ก.ล.ต. ลากคอคนปล่อยข่าวลือทุบหุ้น
“สมคิด" สั่ง ก.ล.ต. ลากคอคนปล่อยข่าวลือทุบหุ้น
13 ต.ค. 2559

นายสมคิด จาตุศรีพิทักษ์ รองนายกรัฐมนตรี มอบหมายให้สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) หาผู้ปล่อยข่าวลือต่างๆ จนมีผลกระทบต่อการซื้อขายในตลาดหลักทรัพย์อย่างมากเมื่อวานนี้ โดยขอให้นักลงทุนอย่าหลงเชื่อข่าวลือ และขอให้มั่นใจในศักยภาพของประเทศ
“ผมคิดว่าเราอย่าไปฟังข่าวลือให้มากนัก ขอให้มั่นใจในศักยภาพของประเทศไทย ทุกคนเป็นห่วงในสุขภาพของพระองค์ท่านแน่นอน เรื่องข่าวลือต่างๆ ให้ฟังจากภาครัฐอย่างเดียว อย่าตกเป็นเหยื่อพวกปล่อยข่าวลือเพื่อทุบหุ้นหาประโยชน์ อย่ากังวลอะไรเกินไป ผมจะบอกก.ล.ต.ดูว่าใครปล่อยข่าว ใครเป็นคนทุบหุ้น ฝรั่งรอเก็บหุ้น แต่คนไทยทุบหุ้นกันเอง ผมว่าไม่มีประโยชน์ที่จะทำอย่างนั้น”นายสมคิด กล่าว
สำหรับช่วงนี้ถือเป็นช่วงที่สำคัญของประเทศ เนื่องจากสถานการณ์ต่างๆ ในประเทศกำลังดีขึ้นตามลำดับ จึงไม่อยากเห็นการทำลายขวัญกำลังใจกันเอง ส่วนการเคลื่อนไหวผันผวนของค่าเงินบาทนั้น ธนาคารแห่งประเทศไทย (ธปท.) และกระทรวงการคลังจะดูแลร่วมกันเป็นอย่างดี